પુણેના મહારાષ્ટ્ર ક્રિકેટ એસોસિયેશનમાં રમાયેલી ઇન્ડિયન પ્રીમિયર લીગની 46મી મેચમાં સનરાઇઝર્સ હૈદરાબાદે ચેન્નઈ સુપર કિંગ્સ સામે જીતવા માટે 180નું લક્ષ્યાંક મૂક્યું હતું. પહેલા બેટિંગ કરવાનું આમંત્રણ મળ્યા બાદ સનરાઇઝર્સે શિખર ધવનના 79 અને કેપ્ટન કેન વિલિયમસનના 51 રનની ઇનિંગની મદદથી 20 ઓવરમાં ચાર વિકેટ ગુમાવીને 179 રન કર્યા હતા. ચેન્નઈ તરફથી શાર્દુલ ઠાકુરે બે અને દીપક ચહર તથા ડ્વેન બ્રાવોએ એક-એક વિકેટ ઝડપી હતી.